Bejövő üzenetek
2020-05-03 10:00 - 11:15 (Europe/Budapest)
Bejövő üzenetek sokaságáról döntünk nap mint nap. Egyszer felveszed, máskor nem. Az egyiket elolvasod, a másikat nem. Némelyiket visszahívod, a másikat várakoztatod vagy éppen elutasítod. Jézus szerint Isten üzenetei is ugyanígy elérnek hozzád, és ugyanúgy felelős vagy, hogy hogyan döntesz. Üzenetekről, döntésekről és felelősségről lesz szó vasárnapi istentiszteletünkön. Tarts velünk vasárnap 10 órától!

Egyedül a sötétben
2020-05-05 21:00 - 21:30
A személyiségünk karcosabb vonásai, a rossz döntéseink, a múltunk fájdalmas és rendezetlen emlékei, az összegubancolódott kapcsolataink akkor szoktak elénk jönni, amikor egyedül maradunk a sötétben. A karantén helyzet sok mindent felszínre hoz az életünkben, és nem mindig kellemes a szembesülés. Online bibliatanulmányozásunk következő alkalmán Jákob krízisén keresztül vizsgáljuk majd a saját helyzetünket. Tarts velünk kedden 21 órától!

Világosan
2020-05-10 10:00 - 11:30
Mindannyian fájdalmak, félelmek, terhek és elvárások nélküli életre vágyunk Jézus világosan beszél arról, hogy ez az élet elérhető. Világossá teszi, hogyan érhető el. És világos, hogy számodra is felkínálja a lehetőséget. Erről a lehetőségről lesz szó vasárnapi istentiszteletünkön világosan, egyértelműen. Tarts velünk vasárnap 10 órától!

Hol van Isten?
2020-05-12 21:00 - 21:30
Hol van Isten, amikor a legnagyobb szükségünk lenne rá? Miért késik, és mi van akkor, amikor úgy tűnik elkésett, mi pedig ott maradtunk a fájdalmainkkal, az ürességgel, és egy őrjítő kérdéssel: miért nem segített? Online bibliatanulmányozásunk következő alkalmán Lázár történetén keresztül keressük a válaszokat ezekre a kérdésekre. Tarts velünk kedden 21 órától!

Viharokban
2020-05-17 10:00 - 11:30
Időnként olyan viharok is elérik az életünket, amelyekben tehetetlennek és védtelennek érezzük magunkat. Lehetsz nagyon tudatos és felkészült, ilyen viharok akkor is jönni fognak. Hogyan menthető meg a süllyedő hajó? Keresd velünk a választ vasárnapi istentiszteletünkön! Tarts velünk vasárnap 10 órától!

Miért éppen velem?
2020-05-19 21:00 - 21:30
Egyikünk megbetegszik, másikunk nem. Valaki anyagi krízist él át, míg mások gyarapszanak.Van úgy, hogy te súlyos fájdalmakat élsz át, míg másoknak nincs részük hasonlóban. A szenvedés megannyi válfajában van részünk, és közben sokszor megfogalmazódik bennünk a kérdés: miért éppen velem történik mindez? Online bibliatanulmányozásunk következő alkalmán Péter és Jakab krízisén keresztül a szenvedés kérdését járjuk körbe. Tarts velünk kedden 21 órától!

Láthatatlan erők
2020-05-24 10:00 - 11:30
Vannak láthatatlan erők. Ha nem figyelünk, fölénk magasodnak, és uralmat vesznek rajtunk. Honnan jönnek? Mik ezek? És legfőképpen hova fordulj, ha kezded elveszíteni az irányítást? Tarts velünk vasárnap 10 órától!

Stabilan a bizonytalanságban
2020-05-26 21:00 - 21:30
Van, amikor úgy érezzük, minden fix viszonyítási pont eltűnik, és minden bizonytalanná válik. Mintha sötétben hánykolódnánk a tengeren tájékozódási pontok és eszközök nélkül. Hogy éld túl az ilyen helyzeteket? Hogy maradj stabil, amikor minden bizonytalanná válik körülötted? Online bibliatanulmányozásunk következő alkalmán Pál apostol és munkatársai krízisén keresztül keressük a válaszokat. Tarts velünk kedden 21 órától!

Egyszerűen
2020-05-31 10:00 - 12:00
A kérdéseink közösek. A válaszokat nálunk találod. Az üzenetünk egyszerű és erőteljes. Hozzád is elérkezett. Gyere velünk Jézus után! Nincs szükséged másra. Tarts velünk vasárnap 10 órától!
